section_heading: AD Plus Ultra
paragraph_text: Klub je osnovan 1930. kao Agrupación Deportiva Plus Ultra i bili su amateri. Osamnaest godina kasnije, 1948. sklapaju ugovor s Realom i postaju njihova B momčad. Real je obećao financijsku pomoć, a Castilla je svoje ponajbolje igrače prepuštala seniorskoj momčadi. Godine 1949. momčad je odigrala prvu utakmicu u Segundi, a od 1952. su službeno Realova B momčad. Godine 1959. stižu do četvrtfinala Kupa kralja, no ondje gube od Granade. U pedesetima i šezdesetima postaju pravi "rasadnik" dobrih nogometaša koji su kasnije igrali za Real i za Španjolsku.